laion/Wikipedia-Exotic huggingface dataset:
ტარასი კვარაცხელია

ტარასი კვარაცხელია (დ. 10 მარტი, 1889, ნაკიფუ, ახლანდელი წალენჯიხის მუნიციპალიტეტი — გ. 27 აგვისტო, 1951 თბილისი) — ქართველი აგრონომი. სოფლის მეურნეობის მეცნიერებათა დოქტორი (1936), პროფესორი (1946). საქართველოს მეცნიერებათა აკადემიის აკადემიკოსი (1941). საქართველოს მეცნიერების დამსახურებული მოღვაწე (1946). ლენინის სახელობის სასოფლო-სამეურნეო საკავშირო აკადემიის წევრი. დაამთავრა უმანის მიწათმოქმედებისა და მებაღეობის სასწავლებელი 1911 წელს. იმავე წელს შედის სანქტ-პეტერბურგის სასოფლო-სამეურნეო უმაღლეს კურსებზე. 1914-1916 წლებში ხელმძღვანელობს სოხუმის სასოფლო-სამეურნეო საზოგადოების ილორის საცდელ-საჩვენებელ სადგურს. 1925 წელს დაამთავრა თბილისის სახელმწიფო უნივერსიტეტის აგრონომიის ფაკულტეტი. 1925 წელს ნიშნავენ აფხაზეთის მიწსახკომის სასოფლო-სამეურნეო განყოფილების გამგედ. სოხუმის საცდელ სადგურში მუშაობის დროს აქვეყნებს დიდი თეორიული და პრაქტიკული მნიშვნელობის შრომებს. 1930 წლიდან გადაიყვანეს ოზურგეთში ჩაის მეურნეობის საკავშირო სამეცნიერო-საკვლევი ინსტიტუტის შესაქმნელად დაბა ანასეულში. 1932 წელს იგი მიავლინეს შორეულ აღმოსავლეთში. 1936 წელს ისევ სოხუმში გადაჰყავთ, ხოლო 1937 წლიდან იგი დანიშნეს სუბტროპიკული მეხილეობის კათედრის გამგედ საქართველოს სასოფლო-სამეურნეო ინსტიტუტში, სადაც მუშაობდა სიცოცხლის ბოლომდე. იკვლევდა სუბტროპიკული კულტურების დიფერენცირებული აგროტექნიკის, ნიადაგის ეროზიის და მის წინააღმდეგ ბრძოლის საკითხებს. შეისწავლა და გამოავლინა სუბტროპიკული კულტურების ახალი რაიონები; დაადგინა, რომ კონტინენტური სრულასაკოვანი ხეხილის ფესვთა სისტემა იკავებს რიგთშორისების მთელ ფართობს, სიღრმეში კი აქტიური ფესვების უმეტესი ნაწილი საშუალოდ 30 სმ-ზე ღრმად არ ვრცელდება. ამ გამოკვლევების საფუძველზე დამუშავდა ბაღის გაშენებისა და მოვლის აგროტექნიკა. 1912 წელს კვარაცხელია გვთავაზობს ატმის გამრავლების ახალ ხერხს — კურკით, საყოველთაოდ მიღებული კალმით მყნობის მაგივრად. აქვე იძლევა ატმის თესლით გამრავლების აგროტექნიკას და სამეგრელოში გავრცელებული ატმის საწარმოო ჯიშების აღწერას. აქვს რამდენიმე სახელმძღვანელო. სულ გამოქვეყნებული აქვს 80-ზე მეტი შრომა. მისი თანაავტორობით არის გამოცემული შრომა „მეჩაიეობა“ (1950), რომელიც თარგმნილია რუსულ და ჩინურ ენებზე. დაჯილდოებულია ლენინის ორდენით, 3 შრომის წითელი დროშის ორდენით და მედლებით. მეცნიერული კვლევის გარდა იგი 25 წლის მანძილზე ნაყოფიერ პედაგოგიურ და საზოგადოებრივ მუშაობას ეწეოდა. მონაწილეობდა დიდი საბჭოთა ენციკლოპედიის შედგენაში და სხვა ცნობარული ხასიათის გამოცემებში. პ. კრასილნიკოვი აღნიშნავდა: საქართველოს მეცნიერებათა აკადემია მანდარინის ბაღის მოვლა, ტფ., 1925; ნიადაგის გადარეცხვა და წალეკვა ჩაის პლანტაციებზე, ტფ., 1933; ჩაის ბუჩქი და მისი თანამგზავრი კულტურები, ტფ., 1936. ↑ 1.0 1.1 თოდუა გ., ქართული საბჭოთა ენციკლოპედია, ტ. 5, თბ., 1980. — გვ. 489. ↑ 2.0 2.1 ტარასი კვარაცხელია — ქართველი ავტორები ↑ 3.0 3.1 ტარასი კვარაცხელია. ბიობიბლიოგრაფია, შემდგენლები ნ. ბაღათურია, ი. დუდუჩავა, თბილისი, 1980.
იოჰან VI (ანჰალტ-ცერბსტის მთავარი)

იოჰან VI ფონ ანჰალტ-ცერბსტი (გერმ. Johann VI. von Anhalt-Zerbst) — ანჰალტ-ცერბსტის მთავარი ასკანიების დინასტიიდან. იოჰანი იყო მთავარ რუდოლფისა და მისი მეორე მეუღლის, მაგდალენა ოლდენბურგის, გრაფ იოჰან XVI ფონ ოლდენბურგის ქალიშვილის ერთადერთი ვაჟი. ის დაბადებიდან მალევე გახდა ტახტის მემკვიდრე და მთავარ ავგუსტ ფონ ანჰალტ-პლოცკაუს მეურვეობის ქვეშ იყო. ოცდაათწლიანი ომის დროს იოჰანი იმყოფებოდა ცერბსტში, კოსვიგსა და უიტენბერგში. 1633 წლიდან ის სწავლობდა თავისი ბიძის ანტონ გიუნტერ ფონ ოლდენბურგის სასახლის კარზე. ბარბის გრაფების გაქრობის შემდეგ იოჰანმა შეიძინა მიულინგენი, შემდეგ ვალტერნინბურგი, დორნბურგი და მეკერნი. იოჰანი გარდაიცვალა 46 წლის ასაკში. 1659 წლის 16 სექტემბერს ჰოტორპის სასახლეში, იოჰანი დაქორწინდა სოფია ავგუსტა ფონ შლეზვიგ-ჰოლშტაინ-ჰოტორპიზე, ჰერცოგ ფრიდრიხ ჰოლშტაინ-ჰოტორპის ქალიშვილზე. ამ ქორწინებიდან დაიბადნენ: იოჰან ფრიდრიხი (1650—1651) გეორგი (1651—1652) კარლ ვილჰელმი (1652—1718), ანჰალტ-ცერბსტის მთავარი, დაქორწინდა პრინცესა სოფია ფონ საქსენ-ვაიზენფელზე (1654—1724) ანტონი (1653—1714), დაქორწინდა ავგუსტა ანტონია მარშალ ფონ ბიბერშტაინზე (1659—1736) იოჰან ადოლფი (1654—1726) იოჰან ლუდვიგ I (1656—1704), ანჰალტ-ცერბსტ დონბურგის მთავარი, დაქორწინდა კრისტინა ელეონორა ფონ ცაიჩზე (1666—1669) იოახიმ ერნსტი (1657—1658) მაგდალენა სოფია (1658—1659) ფრიდრიხი (1660) ჰედვიგა მარია ელეონორა (1662) სოფია ავგუსტა (1663—1694), დაქორწინდა ჰერცოგ იოჰან ერნსტ III საქსენ-ვაიმარის ჰერცოგზე (1664—1707) ალბრეხტი (1665) ავგუსტი (1666—1667) Ferdinand Siebigk: Johann, Fürst von Anhalt-Zerbst. In: Allgemeine Deutsche Biographie (ADB). Band 14, Duncker & Humblot, Leipzig 1881, S. 117 f.
დასავლეთციმბირული ლაიკა

დასავლეთციმბირული ლაიკა (რუს. Западносибирская лайка) — ძაღლის ჯიში, რომელიც გამოყვანილია რუსეთში XIX საუკუნეში. რუსული ლაიკებიდან ეს ყველაზე პოპულარული და გავრცელებულია. დასავლეთ ციმბირული ლაიკა გამოიყენება ისეთ ნადირზე სანადიროდ, როგორიცაა ჩრდილოეთის ირემი, ცხენირემი და დათვი. ასევე, კარგად გრძნობს თავს ტვირთის გადატანისას, რადგან ძალიან დიდი ფიზიკური ძალა გააჩნია. შეიძლება მისი გაწვრთნა წვრილ ნადირზე, ფრინველზე სანადიროდაც. დამოუკიდებელი ხასიათის მიუხედავად, დასავლეთ-ციმბირული ლაიკა კარგად ეგუება პატრონს, თუმცა ძნელად იტანს ქალაქის პირობებში ცხოვრებას და სიცხეს. მათგან ცუდი მოდარაჯეები დგებიან, რადგან ადამიანის მიმართ სიბრაზეს არ გრძნობენ. დასავლეთ ციმბირული ლაიკის ბალნის შეფერილობა შეიძლება იყოს თეთრი, შავი-თეთრით, მურა-ჟღალი, შავი. ყურებზე ხშირი სითბოიზოლირებადი ბალანი აქვს, ძლიერ თათებზე სქელი კანია, პატარა ყავისფერი თვალები კეთილგანწყობით იყურებიან. დასავლეთ ციმბირული ლაიკა დაარქივებული 2014-09-23 საიტზე Wayback Machine. (ინგლისური) ვიკისაწყობში არის გვერდი თემაზე: დასავლეთციმბირული ლაიკა
არტეზიანულ-ნორმანდიული ბასეტი

არტეზიანულ-ნორმანდიული ბასეტი (ფრანგ. Basset artésien normand) — ძაღლის ჯიში, რომელიც გამოყვანილია საფრანგეთში XVI საუკუნეში. ეს არც ისე მაღალი, მაგრამ სწორფეხა ძაღლი უფრო ფეხმარდი და პოპულარული ბასეტ-ჰაუნდის წინაპარია. მისი სამშობლოა არტუა და ნორმანდია. XX საუკუნეში ევროპაში მიმდინარე ომებმა მნიშვნელოვნად შეამცირეს ბასეტების რაოდენობა. თუმცა ლეპარუ დე კომბრეს წყალობით ეს ჯიში განადგურებას გადაურჩა. ბასეტი — ჩვეულებრივი ძაღლია, ოღონდ შეცვლილი პროპორციებით: მას შენარჩუნებული აქვს წინაპრებისათვის დამახასიათებელი სხეულის სიგრძე, თუმცა უფრო მსხვილი თავი, კიდურების დამოკლებული ძვლები და უფრო მსხვილი სახსრები აქვს. მისი პატარა სიმაღლე მონადირეს საშუალებას აძლევს ფეხით მიჰყვეს მას. XX საუკუნის დასაწყისისთვის ამ ჯიშში გამოიკვეთა ორო განსხვავებული ხაზი — მონადირე ძაღლები სწორი ფეხებით და ფეხმრუდი, გრძელყურა საგამოფენო ძაღლი-კომპანიონები. დაახლოებით 1900 წელს ფრანგმა ლეონ ვერიემ შეიმუშავა თანამედროვე სტანდარტი, რომელშიც გააერთიანა ორივე ხაზის ნიშნები. ეს ძაღლი მომხიბვლელი კომპანიონია, იგი თავს კარგად გრძნობს ქალაქშიც და სოფელშიც, მისი გაწვრთნა საკმაოდ ადვილია, კარგად ეწყობა ადამიანებს. მის ბეწვს განსაკუთრებული მოვლა არ სჭირდება. მისი შეფერილობა შეიძლება იყოს წითური-თეთრით, და სამფერი(შავი,წითური,თეთრი). რბილი ნაზი ყურები გრძელია და ნაკეცებად ჰკიდია, გრძელი კუდი ბოლოსკენ ვიწროვდება, დიდ თვალებს სერიოზული გამოხედვა ახასიათებს. არტეზიანულ-ნორმანდიული ბასეტი კარგად იტანს ცივ კლიმატს, კარგად ეგუება ბავშვებს და სხვა ძაღლებს, ცუდი მოდარაჯეა. არტეზიანულ-ნორმანდიული ბასეტი დაარქივებული 2014-08-04 საიტზე Wayback Machine. (ფრანგული) ვიკისაწყობში არის გვერდი თემაზე: არტეზიანულ-ნორმანდიული ბასეტი
კლინტ დემპსი

კლინტ დემპსი (ინგლ. Clint Dempsey; დ. 9 მარტი, 1983, ნეკოდოუჩესი) — ყოფილი ამერიკელი ფეხბურთელი. ძირითადად ასპარეზობდა პრემიერ-ლიგაში. უკანასკნელად თამაშობდა ამერიკულ კლუბ „სიეტლ საუნდერსში“. მონაწილეობა აქვს მიღებული მსოფლიოს 2006, 2010 და 2014 წლის ჩემპიონატებზე. დემპსის მსოფლიო ჩემპიონატებზე გატანილი აქვს ოთხი გოლი და ამ მაჩვენებლით ამერიკელთაგან ჩამორჩება მხოლოდ ლინდონ დონოვანს, რომელსაც ერთით მეტი გოლი აქვს გატანილი. ამავდროულად, ის არის პირველი ამერიკელი ფეხბურთელი, რომელმაც მიყოლებით სამ მუნდიალზე შეძლო გოლის გატანა. დემპსიმ კლუბთან ერთად შეძლო 2016 წლის კონფედერაციის თასი ფინალში გასვლა, თუმცა ბრაზილიის ნაკრებთან დამარცხდა. იგი მიჩნეული ყველა დროის საუკეთესო ამერიკელ ფეხბურთელად. აკლუბო ნიუ-ინგლენდ რევოლუშენი MLS-ის თასი: ფინალისტი 2005, 2006 ფულემი უეფა-ს ევროპა ლიგა: ფინალისტი 2009–10 სიეტლ საუნდერსი Supporters’ Shield: 2014 აშშ-ის ღია თასი: 2014 MLS-ის თასი: 2016, ფინალისტი 2017 სანაკრებო ფიფა-ს კონფედერაციის თასი: ფინალისტი 2009 კონკაკაფის ოქროს თასი: 2005, 2007, 2017, ფინალისტი 2011 MLS player profile Clint Dempsey — სტატისტიკა საიტზე Soccerbase.com (ინგლისური) Premier League profile დაარქივებული 2011-12-07 საიტზე Wayback Machine. Clint Dempsey – უეფას ჩანაწერი (ინგლისური) ↑ კლინტ დემპსი. Barry Hugman's Footballers. ციტირების თარიღი: 26 სექტემბერი, 2017. ↑ 2.0 2.1 (2010) The PFA Footballers' Who's Who 2010–11. Edinburgh: Mainstream Publishing, გვ. 115. ISBN 978-1-84596-601-0.  ↑ Clint Dempsey profile. Fulhamfc.com. ციტირების თარიღი: 12 თებერვალი, 2018. ↑ „Team USA's Clint Dempsey Scores 5th-Fastest Goal in World Cup History“. Bleacher Report. June 17, 2014. ↑ Mayers, Joshua (16 ივნისი, 2014). „Clint Dempsey becomes first American to score in three World Cups, has nose broken“. Seattle Times. დაარქივებულია ორიგინალიდან — 2015-07-23. ციტირების თარიღი: 23 ივლისი, 2015. შეამოწმეთ თარიღის პარამეტრი |accessdate= და |date=-ში (დახმარება) ↑ Clint Dempsey is Mr. Clutch and USMNT's greatest-ever player. ციტირების თარიღი: 26 მარტი, 2017. ↑ The top 50 players in USMNT history. ციტირების თარიღი: 9 ნოემბერი, 2016. ↑ Archived copy. დაარქივებულია ორიგინალიდან — March 22, 2015. ციტირების თარიღი: March 17, 2015.
ახალგვინეური მომღერალი ძაღლი

ახალგვინეური მომღერალი ძაღლი (მალ. Anjing menyanyi New Guinea) — ძაღლის ჯიში, რომელიც გამოყვანილია ახალ გვინეაში უძველეს ხანაში. ეს ძაღლი 10-15 ათასი წლის წინ აზიატური მგლის მოშინაურების შედეგად გაჩენილი უძველესი ცხოველების ახლო ნათესავია. XIX საუკუნეში მკვლევარებმა აღწერეს ახალი გვინეის სოფლებში მცხოვრები ძაღლები: ზოგან ძაღლები ძალიან უყვარდათ, ზოგან კი არც ისე კარგად ექცეოდნენ. XX საუკუნის დასაწყისისთვის ჩამოყვანილ ძაღლებთან შეჯვარების გამო ახალგვინეური ძაღლი თითქმის მთლიანად განადგურდა. თუმცა, 1950-იან წლებში, სამხრეთის მთების მდელოებზე დაიჭირეს ორი წმინდასისხლიანი ძაღლი და სიდნეის ზოოპარკში გააგზავნეს. 1970-იან წლებში ძაღლების კიდევ ერთი წყვილი დაიჭირეს ინდონეზიის შემადგენლობაში შემავალ ახალგვინეურ პროვინცია ირან ჯაიაში. ევროპასა და ამერიკაში არსებული პრაქტიკულად ყველა მომღერალი ძაღლი ამ ორი წყვილის შთამომავალია. ამ ძაღლს ახასიათებს უნიკალური, საოცრად საწყალი, მონოტონური ყმუილი. მისი ბეწვი ჟღალის სხვადასხვა ფერისაა. მცირე ზომის, მოძრავი ყურები თვალების დონეზეა. თათებზე ბეწვი ყოველთვის თეთრია. დინგოსთან შედარებით უკეთ განვითარებული ყბები აქვს. ახალგვინეური მომღერალი ძაღლი ცუდად ეგუება ქალაქის პირობებში ცხოვრებას, სჭირდება დიდი ფიზიკური დატვირთვა, მისი გაწვრთნა ადვილია, ვერ ეგუება სხვა ძაღლებთან ცხოვრებას, კარგად იტანს სიცხეს. ახალგვინეური მომღერალი ძაღლი (ინგლისური) ვიკისაწყობში არის გვერდი თემაზე: ახალგვინეური მომღერალი ძაღლი
ორისი

ორისი — ქართული კომპანია, რომელიც საქართველოში აწარმოებს და ყიდის კომპიუტერული პროგრამებს. კომპანია „ორისი“ დაარსდა 1992 წელს. იგი კომპიუტერული პროგრამების წარმოების სფეროში და წარმოებული პროდუქტების მრავალფეროვნებით ლიდერთა რიცხვში შედის. კომპანია უზრუნველყოფს ორგანიზაციებისათვის საფინანსო და სამეურნეო საქმიანობის პროგრამული უზრუნველყოფის დამუშავებასა და კომპლექსურ მომსახურებას. კომპანიის მიერ შექმნილი პროგრამული სისტემებია: საბანკო სისტემა — BankNet. უნივერსალური საბუღალტრო და სამეურნეო საქმიანობის აღრიცხვის სისტემა — „ორის ბუღალტერია“. საფინანსო და ორგანიზაციული მართვის ინსტრუმენტალური სისტემა — „ორის მენეჯერი“. საცალო და საბითუმო ვაჭრობის სისტემა — Universe. სატელეკომუნიკაციო კომპანიის საანგარიშსწორებო სისტემა — TeleNet. საბირჟო ვაჭრობის სპეციალიზებული მართვის სისტემა — „კავკასიის ბირჟა“. ფასიანი ქაღალდების რეგისტრაციის სისტემა — „დეპოზიტარი“. ავიაბილეთების აღრიცხვის სისტემა — AviaNet. კომპანიის მიერ შექმნილი პროდუქტები გამოირჩევა მოქნილობით, რაც საშუალებას აძლევს მომხმარებელს ერთი მხრივ, მარტივად გადაწყვიტონ მათთვის კარგად ცნობილი სტანდარტული ამოცანები და მეორე მხრივ დღევანდელ სწრაფად ცვალებად გარემოში ადვილად შექმნან არატიპიური ამოცანები პროგრამირების პროფესიონალური ცოდნის გარეშე. ოფიციალური საიტი
ქანაანის ძაღლი

ქანაანის ძაღლი (ებრ. כלב כנעני, კელევ კნაანი) — ძაღლის ჯიში, რომელიც გამოყვანილია ისრაელში უძველეს ხანაში. ქანაანის ძაღლი საუკუნეების განმავლობაში ცხოვრობდა შუა აღმოსავლეთში. 1930-იან წლებში ებრაელმა კინოლოგმა რუდოლფინა მენცელმა იერუსალიმში განახორციელა სელექციის პროგრამა, რის შედეგადაც გაჩნდა თანამედროვე მრავალმიზნობრივი ჯიში. თავდაპირველად ნეგევის უდაბნოს ბედუინები ქანაანის ძაღლს მეცხვარისა და მოდარაჯის სახით იყენებდნენ. თანამედროვე ჯიში, რომელიც 1930-იან წლებში მიიღეს, საოცრად მრავალმიზნობრივი აღმოჩნდა. მეორე მსოფლიო ომის დროს რამდენიმე ქანაანის ძაღლი გაწვრთნეს ნაღმების აღმოსაჩენად. მეორე მსოფლიო ომის შემდეგ ამ ჯიშის ძაღლებს იყენებდნენ ბრმების გამცილებლებად. დღესდღეობით მათ იყენებენ ფარის დასაცავად, მოდარაჯედ, ადამიანის მოსაძებნად და გადასარჩენად. მიუხედავად იმისა, რომ ამ ძაღლს დამოუკიდებელი ხასიათი აქვს, ის კარგი მეგობარია. თავის სამშობლოში ქანაანის ძაღლის პოპულარობა იზრდება, დღესდღეობით კი აშშ-შიც კი გავრცელდა. ქანაანის ძაღლს აქვს ფართო შუბლი, ძლიერი სხეული, მუქი თვალები, წაწვეტებული, მდგარი ყურები, ფუმფულა, ზურგისკენ დახვეული კუდი. ბალანი სწორი და უხეშია, განსაკუთრებული მოვლა არ სჭირდება, ბალნის შეფერილობა შეიძლება იყოს თეთრი, ქვიშისფერი, ყავისფერი, შავი. ქანაანის ძაღლი კარგად ეგუება სიცივეს და სიცხეს, ადვილად იწვრთნება, კარგად ეგუება ბავშვებს, კარგი მოდარაჯეა. ქანაანის ძაღლი (ინგლისური) ვიკისაწყობში არის გვერდი თემაზე: ქანაანის ძაღლი
ქართული პროგრამული სისტემები (GSS)

შპს ქართული პროგრამული სისტემები (GSS) — ქართული კომპანია, რომელიც საქართველოში აწარმოებს და ყიდის ქართულ პროგრამულ უზრუნველყოფას. ორგანიზაციის მიზანია დაეხმარობს კერძო პირებსა თუ სხვადასხვა ორგანიზაციებს, როგორც საქართველოს ისე მსოფლიო ბაზარზე მოახდინონ ბიზნესს პოტენციალის სრული რეალიზირება. კომპანია ბაზარზე წარმოდგება მისი ორი ძირითადი პროდუქტით SuperFin და GSS კოდექსით, რომლითაც ხდება ბაზრის ორი სეგმენტის - ბუღალტრებისა და იურისტების უზრუნველყოფა. SuperFin- საბუღალტრო აღრიცხვის სრული ავტომატიზაცია, რომლითაც სრულად და მარტივად ეწყობა ნებისმიერი ფირმის ან საწარმოს საბუღალტრო საქმიანობა. GSS კოდექსი - საქართველოში მიღებული საკანონმდებლო და კანონქვემდებარე აქტების ყველაზე დიდი ონლაინ ბიბლიოთეკა. GSS-ის ოფიციალური გვერდი
პოდენკო კანარიო

პოდენკო კანარიო (ესპ. Podenco canario) — ძაღლის ჯიში, რომელიც გამოყვანილია ესპანეთში ანტიკურ ხანაში. პოდენკო კანარიო პოდენკო იბისენკოს უახლოესი ნათესავი და სამ პორტუგალიურ პუდენკოს შორის ყველაზე მსხვილია. იბერიის ნახევარკუნძულიდან კანარის კუნძულებზე ის მხოლოდ უკანასკნელი 400 წლის წინ მოხვდა. შესაძლოა ის იმ უძველესი ძაღლების შთამომავალია, რომლებიც ესპანეთში შუაზღვისპირელმა ვაჭრებმა ჩამოიყვანეს. ნადავლის ძებნისას ეს ძაღლი იყენებს სმენას და ყნოსვას ზუსტად ისე, როგორც მხედველობას, რაც მწევრისთვის უჩვეულოა. კანარის კუნძულების ვულკანურ ნიადაგზე სამუშაოდ ძაღლის ადაპტაცია — ძაღლის ქცევის საოცარი მოქნილობის მაჩვენებელია, ანუ შესაძლებელია ფუნციების ცვლილება, რათა მოხდეს იმ პირობებთან შეგუება, რომელშიც ბიოლოგიური სახეობა მოხვდა. პოდენკო კანარიოს აქვს ოდნავ წაგრძელებული, დაკუნთული კისერი, ვიწრო და ღრმა მკერდი, გრძელი, სწორი ფეხები, პატარა თვალები, გრძელი, ვიწრო თავი, დიდი ყურები. ბალანი გლუვია, მოკლე და უხეში, შეიძლება იყოს ოქროსფერ-თეთრი, ჟანგისფერ-ნარინჯისფერი, ბალანს განსაკუთრებული მოვლა არ სჭირდება. პოდენკო კანარიო კარგად უძლებს სიცხეს, ძნელად იწვრთნება, ვერ ეგუება ქალაქის პირობებში ცხოვრებას. სჭირდება დამატებითი ფიზიკური დატვირთვა. პოდენკო კანარიო (ესპანური) ვიკისაწყობში არის გვერდი თემაზე: პოდენკო კანარიო
იბერ-ინფო

შპს იბერ-ინფო — პროგრამული პროდუქტის რეალიზატორი საქართველოში. კომპანია დაფუძნდა 1997 წელს. იმავე წელს გააფორმა სადილერო ხელშეკრულება „ინფო ბუღალტერის“ მწარმოებელ ფირმა „Информатик“-თან. კომპანიამ მალევე გამოუშვა „ინფო ბუღალტერის“ ქართული ვერსია, რომელმაც მალევე დაიკავა თავისი ადგილი ბაზარზე. 2007 წელს შპს „იბერ-ინფოს“ მიენიჭა „ინფო ბუღალტერის“ დისტრიბუციის ექსკლუზიური უფლება სომხეთსა და აზერბაიჯანში. ამჟამად კომპანია მუშაობს „ინფო ბუღალტერის“ სომხური ვერსიის შექმნაზე. კომპანია დღესდღეობით ორი პროგრამული პროდუქტის უზრუნველყოფითაა დაკავებული. ესენია: საბუღალტრო პროგრამა - ინფო ბუღალტერი. იურიდიული პროგრამა - ინფო კონსულტანტი. იბერ-ინფო
აპექსი

აპექსი — ქართული კომპანია რომელიც საქართველოში აწარმოებს და ყიდის ქართულ პროგრამულ უზრუნველყოფას. კომპანია 2004 წლიდან საწარმოო-დაწესებულებების ავტომატიზაციის მიზნით ახორციელებს ბიზნეს პროცესების მართვის ავტომატიზებული სისტემების შექმნასა და დანერგვას. კომპანიამ შექმნა პროგრამული უზრუნველყოფა - მართვის ავტომატიზებულ სისტემათა კომპლექსი - აპექსი, რომელიც წარმოადგენს წარმოების, საცალო-საბითუმო ვაჭრობისა და მომსახურების სფეროს ორგანიზაციებში აღრიცხვის, ანალიზისა და მართვის მძლავრ ინსტრუმენტს. აპექსის ოფიციალური გვერდი. დაარქივებული 2013-12-24 საიტზე Wayback Machine.
ბასენჯი

ბასენჯი (ინგლ. Basenji) — ძაღლის ჯიში, რომელიც გამოყვანილია ცენტრალურ აფრიკაში უძველეს ხანაში. მიუხედავად იმისა, რომ ბასენჯის ზუსტი წარმომავლობა უცნობია, მისი მსგავსი ძაღლის გამოსახულებები ნაპოვნია IV დინასტიის დროინდელ ეგვიპტურ სამარხებში. დღევანდელი ბესენჯები, არიან 1930-იან წლებში ზაირიდან ჩამოყვანილი ძაღლების შთამომავლები. ეს მშვიდი, დახვეწილი ძაღლი თბილი კლიმატის მქონე კონტინენტის აბორიგენია. მისი ჟღალისფერი ბალანი უზრუნველყოფს კარგ კონსიპირაციას გარემოსთან, ხოლო თეთრი ლაები სხეულზე და მოკლე ბალანი საშუალებას აძევს ადვილად გადაიტანოს სიცხე. ეს ფაქტორები, ასევე ის, რომ ნადირის დევნისას ბესენჯი არასდროს ყეფს, განაპირობებს მის მაღალეფექტურობას ნადირობისას. ყეფის ნაცვლად ბესენჯი უცნაურად ყმუის. ბასენჯის ბალნის შეფერილობა შეიძლება იყოს შავი-თეთრით, ჟღალი-თეთრით, შავი, ვეფხვისებრი. თავზე აქვს ნაოჭები, რაც გაკვირვებულ გამომეტყველებას აძლევს, მკერდი ზომიერად ღრმა და ფართოა, კისერი საკმაოდ გრძელი და დაკუნთულია, კუდი ზურგისკენაა დახვეული, მუქ-ყავისფერ თვალებს გამჭოლი მზერა ახასიათებს. ბასენჯი ადვილად ეგუება ქალაქის პირობებში ცხოვრებას. კარგად ეგუება სიცხეს და ბავშვებს. ძნელად იწვრთნება. ცუდი მოდარაჯეა. ვერ ეგუება სიცივეს. ბასენჯი (ინგლისური) ვიკისაწყობში არის გვერდი თემაზე: ბასენჯი
ფეხბურთის ისტორიისა და სტატისტიკის საერთაშორისო ფედერაცია

ფეხბურთის ისტორიისა და სტატისტიკის საერთაშორისო ფედერაცია (ინგლ. International Federation of Football History & Statistics — IFFHS) — ორგანიზაცია, რომელიც იკვლევს ფეხბურთის ისტორიასა და სტატისტიკას. დაარსდა 1984 წლის 27 მარტს ლაიფციგში, ფიფა-ს გენერალური მდივნის, ჰელმუტ კეზერის დახმარებით. ორგანიზაციის შტაბ-ბინა მდებარეობს შვეიცარიის ქალაქ ლოზანაში. ოფიციალური საიტი (ინგლისური) (გერმანული) (ფრანგული) (ესპანური). ↑ The History of IFFHS. IFFHS official website. ციტირების თარიღი: 14 September 2009
სოლიდარული პასუხისმგებლობის საზოგადოება

სოლიდარული პასუხისმგებლობის საზოგადოება (სპს) — საზოგადოება, რომელშიც რამდენიმე პირი ერთობლივად, ერთიანი საფირმო სახელწოდებით ეწევა სამეწარმეო საქმიანობას და საზოგადოების ვალდებულებებისათვის კრედიტორების წინაშე პასუხს აგებს, როგორც სოლიდარული მოვალეები – მთელი თავისი ქონებით, პირდაპირ და უშუალოდ. პარტნიორს შეუძლია უარი თქვას კრედიტორის მოთხოვნათა დაკმაყოფილებაზე, სანამ საზოგადოება უფლებამოსილია იდავოს გარიგებაზე, რომელიც საფუძვლად უდევს საზოგადოების ვალდებულებას. იგივე უფლება აქვს პარტნიორს მანამ, სანამ კრედიტორის მოთხოვნა შეიძლება დაკმაყოფილდეს საზოგადოების ვადამოსული საპირისპირო მოთხოვნის შესრულებით. სოლიდარული პასუხისმგებლობის საზოგადოების ნიშნებია: სავაჭრო საქმიანობის განხორციელება; საზოგადოების საქმიანობაში პარტნიორთა პირადი მონაწილეობა; ერთიანი საფირმო სახელწოდების არსებობა; საზოგადოების ვალდებულებებისათვის კრედიტორების წინაშე პარტნიორთა პასუხისმგებლობა თავიანთი პირადი ქონებით და სოლიდარულად. საქართველოს კანონი მეწარმეთა შესახებ. მუხლი 20
კაროლინური ძაღლი

კაროლინური ძაღლი (ინგლ. Carolina Dog) — ძაღლის ჯიში, რომელიც გამოყვანილია აშშ-ში უძველეს ხანაში. ფიქრობენ, რომ ეს ძაღლი იმ პირველყოფილი ძაღლების შთამომავალია, რომლებიც აზიელებს ახლდნენ დღევანდელი ბერინგის სრუტის გასწვრივ მოგზაურობისას 8000 წლის წინ. ჩვეულებრივ ეს ძაღლი ძალიან ეჭვიანია და მასთან ფრთხილი მოპყრობაა საჭირო. კაროლინური ძაღლი აღმოაჩინა ჯორჯიის უნივერსიტეტის ბიოლოგიის პროფესორმა დოქტორმა ა. ლეირ ბრისბინმა აშშ-ის ენერგიის დეპარტამენტის სამშენებლო მოედანზე, მდინარე სავანის რაიონში. ეს მოშორებული რაიონია, სადაც ადამიანები ჩვეულებრივ არ ცხოვრობენ, ხოლო გარეული ძაღლები ასწლეულების განმავლობაში ისე ცხოვრობენ, რომ შინაურ ძაღლებთან შეჯვარების საშუალება პრაქტიკულად არ აქვთ. ბრისბინმა აღმოაჩინა, რომ ეს ძაღლები თითქმის ისევე გამოიყურებოდნენ, როგორც დინგო. სხვა მეცნიერებმა შეამჩნიეს, რომ კაროლინური ძაღლის ძვლების სტრუქტურა ძალიან ჰგავს ინდიელთა ათასწლოვან სამარხებში აღმოჩენილი ნეოლითური ძაღლებისას. კაროლინურ ძაღლს ავს სწორი ზურგი, ძლიერი, დაკუნთული უკანა ფეები, მუქი-ყავისფერი, ნუშისებრი თვალები. კარგად უძლებს სიცივეს და სიცხეს, ბალანს განსაკუთრებული მოვლა არ სჭირდება. კაროლინური ძაღლი (ინგლისური) ვიკისაწყობში არის გვერდი თემაზე: კაროლინური ძაღლი
კომანდიტური საზოგადოება

კომანდიტური საზოგადოება (კს) — საზოგადოება, რომელშიც რამდენიმე პირი ერთიანი საფირმო სახელწოდებით ეწევა სამეწარმეო საქმიანობას. კომანდიტური საზოგადოებ შედგება შეზღუდული და სრული პარტნიორებისაგან. შეზღუდული პარტნიორები (კომანდიტები) საზოგადოების კრედიტორების წინაშე პასუხს აგებენ განსაზღვრული საგარანტიო თანხით. სრული პარტნიორები (კომპლემენტარები) საზოგადოების კრედიტორების წინაშე პასუხს აგებენ, როგორც სოლიდარული მოვალეები – მთელი თავისი ქონებით, პირდაპირ და უშუალოდ. კომანდიტური საზოგადოების მიმართ ზოგადი ნაწილის წესებთან ერთად გამოიყენება სოლიდარული პასუხისმგებლობის საზოგადოების შესაბამისი წესები, თუ ამ თავით სხვა რამ არ არის გათვალისწინებული. საქართველოს კანონი მეწარმეთა შესახებ. მუხლი 34
მსოფლიო საფეხბურთო ჩემპიონატი 2014: ჯგუფი G

ფეხბურთის მსოფლიო ჩემპიონატი 2014: ჯგუფი G — G ჯგუფში თამაშები 16 ივნისიდან 26 ივნისამდე გაიმართება . ჯგუფი შედგება, გერმანიის, აშშ-ის, პორტუგალიისა და განას ნაკრებებისგან. ჯგუფში გამარჯვებული დაუპირისპირდება H ჯგუფის მეორეადგილოსანს, ხოლო G ჯგუფის მეორეადგილოსანი — H ჯგუფის გამარჯვებულს. ყველა დრო მოცემულია საქართველოს დროით (UTC+4) ↑ FIFA.com. დაარქივებულია ორიგინალიდან — 2014-04-17. ციტირების თარიღი: 2014-06-17.
ფარაონის ძაღლი

ფარაონის ძაღლი (იტალ. Pharaon hound) — ძაღლის ჯიში, რომელიც გამოყვანილია მალტაში უძველეს ხანაში. ელეგანტური, არისტოკრატიული ფარაონის ძაღლი, შესაძლოა იმ პატარა მგლის შთამომავალია, რომელიც არავიის ნახევარკუნძულზე იყო გავრცელებული. დაახლოებით 2000 წლის წინ ფინიკიელმა ვაჭრებმა ეს ძაღლი ჩაიყვანეს მალტის და გოცოს კუნძულებზე, სადაც ჯიში სუფთა სახით შენარჩუნდა. არქეოლოგიური გათხრებისას აღმოჩენილი ჩონჩხის ნარჩენებით შეიძლება ვივარაუდოთ, რომ ჯერ კიდევ 5000 წლის წინ ფარაონის ძაღლის მსგავსი მონადირე ძაღლები არსებობდნენ შუა აღმოსავლეთში. ორი ფარაონის ძაღლი გამოსახულია დისკოზე, რომელიც ძვ.წ. 4000 წლით თარიღდება, ამ ძაღლების გამოსახულებები გვხვდება ასევე, ეგვიპტელი ფარაონების სამარხებზეც. დაახლოებით 2000 წლის წინ, ფარაონის ძაღლი ევროპაში მოხვდა. ეს ჯიში განსაკუთრებულად სუფთა სახით შენარჩუნდა იზოლირებულ ადგილებში, როგორიცაა მალტა და ბალეარის კუნძულები, ასევე სიცილიაზე, საფრანგეთსა და იტალიაში. ნადირობისას ის იყენებს მხედველობას, სმენას და ყნოსვას. აქვს გრძელი დრუნჩი, საკმაოდ გრძელი, ბოლოსკენ შევიწროებული კუდი, ძლიერი, დაკუნთული თეძოები, ელეგანტური, გრძელი, დაკუნთული კისერი, საშუალო ზომის, მოძრავი ყურები, ოვალური თვალები, მოკლე, მბზინავი, უხეში ბალანი, რომელსაც თითქმის არ სჭირდება მოვლა. ადვილად ეგუება სიცხეს, ვერ ეგუება ქალაქის პირობებში ცხოვრებას, ძნელად იწვრთნება, სჭირდება დამატებითი ფიზიკური დატვირთვა. ფარაონის ძაღლი (ინგლისური) ვიკისაწყობში არის გვერდი თემაზე: ფარაონის ძაღლი
მსოფლიო საფეხბურთო ჩემპიონატი 2014: ჯგუფი H

ფეხბურთის მსოფლიო ჩემპიონატი 2014: ჯგუფი H — H ჯგუფში თამაშები 16 ივნისიდან 26 ივნისამდე გაიმართება . ჯგუფი შედგება, ბელგიის, რუსეთის, სამხრეთი კორეისა და ალჟირის ნაკრებებისგან. ჯგუფში გამარჯვებული დაუპირისპირდა G ჯგუფის მეორეადგილოსანს, ხოლო H ჯგუფის მეორეადგილოსანი — G ჯგუფის გამარჯვებულს. ყველა დრო მოცემულია საქართველოს დროით (UTC+4) ↑ FIFA.com. დაარქივებულია ორიგინალიდან — 2014-06-15. ციტირების თარიღი: 2014-06-17.